CELEX: 62015CN0502
Language: sk
Date: 2015-09-22 00:00:00
Title: Vec C-502/15: Žaloba podaná 22. septembra 2015 – Európska komisia/Spojené kráľovstvo Veľkej Británie a Severného Írska

18.1.2016   
            
            
               SK
            
            
               Úradný vestník Európskej únie
            
            
               C 16/14
            
         Žaloba podaná 22. septembra 2015 – Európska komisia/Spojené kráľovstvo Veľkej Británie a Severného Írska
   (Vec C-502/15)
   (2016/C 016/17)
   Jazyk konania: angličtina
   
      Účastníci konania
   
   
      Žalobkyňa: Európska komisia (v zastúpení: K. Mifsud-Bonnici a E. Manhaeve, splnomocnení zástupcovia)
   
      Žalovaný: Spojené kráľovstvo Veľkej Británie a Severného Írska
   
      Návrhy žalobkyne
   
   
               —
            
            
               určiť, že Spojené kráľovstvo si nesprávnym uplatnením smernice Rady 91/271/EHS (1) o čistení komunálnych odpadových vôd, na Gowerton a Llanelli, Gibraltar a 11 aglomerácií, nesplnilo povinnosti, ktoré mu vyplývajú z článkov 3, 4, 5 a 10 smernice 91/271/EHS,
            
         
               —
            
            
               zaviazať Spojené kráľovstvo Veľkej Británie a Severného Írska na náhradu trov konania.
            
         
      Žalobné dôvody a hlavné tvrdenia
   
   Svojou žalobou Komisia žiada Súdny dvor, aby určil, že Spojené kráľovstvo na Gowerton a Llanelli, Gibraltar a 11 aglomerácií neuplatnilo správne smernicu Rady 91/271/EHS o čistení komunálnych odpadových vôd.
   Komisia zastáva názor, že Spojené kráľovstvo nezabezpečilo, aby vody komunálnych odpadových vôd a vody systému splaškových dažďových vôd v Gowertone a Llanelli boli zadržané a odvedené na úpravu v súlade s požiadavkami článku 3, 4, 10 a prílohy I, časti A ako aj prílohy I, časti B smernice Rady 91/271/EHS.
   Ďalej Komisia zastáva stanovisko, že nezavedením sekundárneho alebo ekvivalentného čistenia, alebo nepredložením dostatočného dôkazu na preukázanie splnenia smernice 91/271/EHS v tejto súvislosti pokiaľ ide o 3 aglomerácie, ako aj nepodriadením odpadových vôd v Gibraltare akémukoľvek čisteniu, Spojené kráľovstvo opomenulo splniť si svoje povinnosti podľa článku 4 prílohy I, časti B a prílohy I, časti D smernice Rady 91/271/EHS.
   Na záver sa uvádza, že Spojené kráľovstvo nedosiahlo súlad s povinnosťami, ktoré vyplývajú z článku 5 prílohy I, časti B a prílohy I, časti D smernice Rady 91/271/EHS, keďže nezabezpečilo, aby komunálne odpadové vody vstupujúce do zberných systémov z 8 aglomerácií, pred vypustením do citlivých oblastí boli predmetom náročnejšieho čistenia.
   Lehota na prebratie smernice uplynula 30. júna 1993.
   
      (1)  Ú. v. ES L 135, s. 40; Mim. vyd. 15/002, s. 26.